joelniklaus/EU_Wikipedias huggingface dataset:
Δραμεσιοί Ιωαννίνων

Οι Δραμεσιοί (έως το 1940 η Δραμεσού) είναι ορεινό χωριό της πρώην επαρχίας Δωδώνης της Ηπείρου στο νομό Ιωαννίνων σε υψόμετρο 680 μέτρων.

Γεωγραφία - Αξιοθέατα  
Οι Δραμεσιοί βρίσκονται στους πρόποδες του όρους Τόμαρος ή Ολύτσικας, ανάμεσα σε δάσος από βελανιδιές και κοντά στον αρχαιολογικό χώρο της αρχαίας Δωδώνης. Απέχει 20 χλμ. νοτιοδυτικά της πόλης των Ιωαννίνων, 2 χλμ. από τον κόμβο Δωδώνης της Εγνατίας Οδού και 3,5 χλμ. από τον αρχαιολογικό χώρο. Σημαντικότερο αξιοθέατο είναι η εκκλησία της Κοιμήσεως της Θεοτόκου η οποία κτίστηκε το 1664 και λειτούργησε ως γυναικείο μοναστήρι. Ο περίβολος της, σύμφωνα με τη σωζόμενη επιγραφή, είναι κατασκευασμένος το 1871. Στο εσωτερικό της υπάρχουν  τοιχογραφίες που παριστάνουν τη κόλαση σύμφωνα με την χριστιανική παράδοση και τους σημαντικότερους σταθμούς του βίου της Θεοτόκου και του Ιησού Χριστού. Από το 1965 έχει κηρυχθεί ιστορικό διατηρητέο μνημείο. Στη τοποθεσία "Μέγας Λάκκος" και τις αρχές του χείμαρρου Σμολίτσα υπάρχει μικρό μονότοξο πέτρινο γεφύρι, το οποίο έχει χαρακτηριστεί, από το 2004, ως μνημείο - δείγμα Ηπειρώτικης λαϊκής αρχιτεκτονικής και τεχνικής στην κατασκευή πέτρινων γεφυριών. Το γεφύρι κτίστηκε το 1933 με χορηγία του Τ. Νότη Μπότσαρη και συντηρήθηκε πάλι το 2006. Αξιόλογη είναι και η εκκλησία των Αγίων Αναργύρων του 1867. Από το χωριό αναφέρονται και οι ευεργέτες Γεώργιος  Τσερεπάκας, της εποχής της τουρκοκρατίας και ο Γιώργος Παππάς, μετά το 1940.

Ονομασία - Διοικητικά
Ως κοινότητα συστάθηκε το 1919 με το ΦΕΚ 184Α - 19/08/1919 με το παλιό όνομα του οικισμού Δραμεσούς, το οποίο διορθώθηκε, το 1940, σε Δραμεσιοί. Σύμφωνα με το σχέδιο Καλλικράτης αποτελεί τη τοπική κοινότητα Δραμεσιών που ανήκει στη δημοτική ενότητα Δωδώνης του Δήμου Δωδώνης και σύμφωνα με την απογραφή 2011 έχει πληθυσμό 125 κατοίκους.

Απογραφές πληθυσμού

Εξωτερικοί σύνδεσμοι 
Ιερά ναός Κοιμήσεως της Θεοτόκου Δραμεσιών από τον ιστότοπο του Δήμου Δωδώνης

Παραπομπές

Χωριά του νομού Ιωαννίνων
Έρφοι Ρεθύμνου

Οι Έρφοι είναι χωριό και έδρα ομώνυμης τοπικής κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης.

Γεωγραφικά - γενικά στοιχεία 
Οι Έρφοι βρίσκονται σε υψόμετρο 109 μ. και απέχουν 17 χλμ. από την πόλη του Ρέθυμνου.

Οι Έρφοι ανήκαν στην πρώην επαρχία Μυλοποτάμου, ενώ σύμφωνα με το Πρόγραμμα Καποδίστριας 1998-2010 ήταν έδρα δημοτικού διαμερίσματος του δήμου Αρκαδίου.

Σύμφωνα με τον ερευνητή Πωλ Φωρ, η ονομασία του χωριού ως Έρφοι προέρχεται από τη λέξη "έριφος".

Μεταφορές, συγκοινωνία 
Υπάρχουν δρομολόγια του ΚΤΕΛ Χανίων-Ρεθύμνου που εξυπηρετούν τη συγκεκριμένη περιοχή (δύο δρομολόγια, πρωί και μεσημέρι, τις καθημερινές και όχι τα Σαββατοκύριακα)

Οικονομία 
Οι κάτοικοι του χωριού ασχολούνται κυρίως με την κτηνοτροφία και την γεωργία ενώ τα κύρια προϊόντα που παράγονται στο χωριό είναι το λάδι, κρασί, ρακί, ντομάτες πατάτες και καρπούζια. Επίσης υπάρχει και περιορισμένη τουριστική κίνηση.

Εκκλησίες 
Η εκκλησία του χωριού είναι αφιερωμένη στην Παναγία και γιορτάζει στις 15 Αυγούστου επίσης
υπάρχουν οι ναοί του προφήτη Ηλία, του Αγίου Ιωάννη με τοιχογραφίες του 14ου αιώνα και του Αγίου Βλασίου.

Προσωπικότητες 
 Κατσαμάς Βασίλης: λαουτιέρης
 Κατσαμάς Γιώργης: λυράρης
 Κατσαμάς Σήφης: λαουτιέρης
 Μιχάλης Ρακιντζής: τραγουδοποιός

Άλλες πληροφορίες 
Πραγματικός Πληθυσμός Έρφων

Διοικητικά στοιχεία 
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με την Αγία Τριάδα και την Λούτρα, αποτελούν τη τοπική κοινότητα Μέσης που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει πληθυσμό 48 κατοίκους.

Δείτε: Κοινότητα Έρφων

Παραπομπές 

Χωριά του νομού Ρεθύμνης
Δήμος Ρεθύμνης
Κωνσταντίνος Σκιαδόπουλος

Ο Κωνσταντίνος Σκιαδόπουλος ήταν αξιωματικός του Πολεμικού Ναυτικού. Γεννήθηκε στις Βαρυπατάδες Κερκύρας στις 30.9.1921. Εισήλθε στη Σχ.Δοκίμων το 1938. Με την κήρυξη του Πολέμου ονομάσθηκε Αρχικελευστής - Δόκιμος.Ακολούθησε το Στόλο στη Μέση Ανατολή και ονομάσθηκε Σημαιοφόρος την 1.1.1942. Διετέλεσε, ως Υποναύαρχος, Αρχηγός του Στόλου (6.4.1970 έως 8.6.1971). Υπουργός Εμπορικής Ναυτιλίας στην Κυβέρνηση Α.Ανδρουτσόπουλου (25.11.1973-23.7.1974). Απεβίωσε στις 15.11.2009.

Πηγές

Έργα του Κωνσταντίνου Σκιαδόπουλου 
 Πόλεμος στην Κύπρο, εκδόσεις "Ελεύθερη Σκέψη", Αθήνα 1989

Ναύαρχοι
Υπουργοί
Σικτιβκάρ (αποσαφήνιση)

Το Σικτιβκάρ είναι η πρωτεύουσα της Δημοκρατίας των Κόμι στην Ρωσία.

Ο όρος Σικτιβκάρ μπορεί επίσης να αναφέρεται σε:

 Αστικός θύλακας Σικτιβκάρ, δημοτικός σχηματισμός όπου έχει ενσωματωθεί σε αυτόν η πόλη δημοκρατικής σημασίας του Σικτιβικάρ στη Δημοκρατία των Κόμι στην Ρωσία
 Αεροδρόμιο του Σικτιβκάρ, αεροδρόμιο στην Δημοκρατία των Κόμι στη Ρωσία
 Νοτιοδυτικό Σικτιβκάρ, ημιτελές και εγκαταλελειμμένο αεροδρόμιο στην Δημοκρατία των Κόμι στη Ρωσία
Κρίστιαν Έρικσεν

Ο Κρίστιαν Ντάνεμαν Έρικσεν (δανικά: Christian Dannemann Eriksen, 14 Φεβρουαρίου 1992) είναι Δανός επαγγελματίας ποδοσφαιριστής, που αγωνίζεται ως μεσοεπιθετικός στην Πρέμιερ Λιγκ για την  Μάντσεστερ Γιουνάιτεντ και την Εθνική Δανίας. 

Γεννημένος στο Μίντελφαρτ της Δανίας, ξεκίνησε την επαγγελματική του καριέρα στον Άγιαξ, το 2010. Το 2011, ονομάστηκε Καλύτερος Δανός Παίχτης, Καλύτερο Ταλέντο του Ολλανδικού Πρωταθλήματος και Καλύτερο Ταλέντο του Άγιαξ. Με τον Άγιαξ κατέκτησε, έως και το 2013, τρία συνεχόμενα πρωταθλήματα. Από το 2013 έως το 2020 αγωνιζόταν στην Τότεναμ  , για να παίξει έναν χρόνο μετά στην Ίντερ, όπου και στέφθηκε πρωταθλητής με την ιταλική ομάδα το 2021, κι αργότερα να παίξει στο δεύτερο μισό του 2022 με την φανέλα της Μπρέντφορντ. Το 2013-14, ονομάστηκε Καλύτερος Παίκτης της ομάδας, ενώ το 2015, κέρδισε για τρίτη συνεχόμενη φορά τον τίτλο του Καλύτερου Δανού Ποδοσφαιριστή.

Τον Μάρτιο του 2010, έκανε ντεμπούτο με την Εθνική Δανίας. Ήταν ο νεαρότερος ποδοσφαιριστής που αγωνίστηκε στο Μουντιάλ 2010. Πιο πριν είχε αγωνιστεί και στις μικρές ομάδες της Εθνικής του ομάδας, ενώ το 2011 συμπεριλήφθηκε στην Καλύτερη Ομάδα του Ευρωπαϊκού Πρωταθλήματος του 2011. Με την Εθνική ανδρών έχει κάνει 80 επίσημες συμμετοχές, πετυχαίνοντας πάνω από 20 γκολ. Έχει συμμετάσχει επίσης στα Euro 2012 και Euro 2020, και στο Μουντιάλ 2018.

Προβλήματα υγείας 
Στις 12 Ιουνίου 2021 έχασε τις αισθήσεις του και κατέρρευσε στο 42ο λεπτό καθώς επρόκειτο να υποδεχθεί ένα πλάγιο, κατά τη διάρκεια του εναρκτήριου αγώνα της Δανίας εναντίον της Φινλανδίας για το Euro 2020, στο στάδιο Πάρκεν της Κοπεγχάγης. Η επείγουσα ιατρική βοήθεια έφθασε αμέσως και πραγματοποίησε καρδιοπνευμονική αναζωογόνηση προτού ο Έρικσεν βγει από το γήπεδο σε φορείο, ενώ o αγώνας είχε διακοπεί. Μεταφέρθηκε στο νοσοκομείο σε σταθερή κατάσταση. Περίπου μία ώρα μετά το περιστατικό, οι αξιωματούχοι της ΟΥΕΦΑ και της Δανικής ομοσπονδίας ποδοσφαίρου επιβεβαίωσαν ότι η κατάσταση της υγείας του είναι σταθερή. Αργότερα ο αγώνας συνεχίστηκε και έληξε με νίκη 1-0 υπέρ της Φινλανδίας.

Παραπομπές

Εξωτερικοί σύνδεσμοι 

Christian Eriksen profile at the Tottenham Hotspur F.C. website
Christian Eriksen profile at the Danish Football Association website

Δανοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Δανίας ανδρών U17
Ποδοσφαιριστές Εθνικής Δανίας ανδρών U18
Ποδοσφαιριστές Εθνικής Δανίας ανδρών U19
Ποδοσφαιριστές Εθνικής Δανίας Κ21
Ποδοσφαιριστές Εθνικής Δανίας
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2018
Ποδοσφαιριστές Έρεντιβιζι
Ποδοσφαιριστές ΑΦΚ Άγιαξ
Ποδοσφαιριστές Πρέμιερ Λιγκ
Ποδοσφαιριστές Τότεναμ Χότσπερ
Ποδοσφαιριστές Ευρωπαϊκού Πρωταθλήματος 2020
FIFA Century Club
Φερτζάνι Σάσσι

Ο Φερτζάνι Σάσσι (γεννήθηκε στις 18 Μαρτίου 1992) είναι Τυνήσιος ποδοσφαιριστής που παίζει αυτήν την περίοδο για την Αλ Νασρ και την εθνική ομάδα Τυνησίας ως αμυντικός μέσος.

Διεθνής καριέρα 
Ο Σάσσι έπαιξε το πρώτο του διεθνές παιχνίδι με την ανώτερη εθνική ομάδα στις 8 Ιουνίου 2013 εναντίον της Σιέρα Λεόνε (2-2), όπου ήταν μέρος της αρχικής ομάδας και έπαιξε σε όλο το ματς.

Ήταν στην ομάδα της Τυνησίας για το Παγκόσμιο Κύπελλο Ποδοσφαίρου 2018 στη Ρωσία σκοράροντας πέναλτι για τη Τυνησία στον εναρκτήριο αγώνα της ομάδας του εναντίον της Αγγλίας.

Διεθνή γκολ 

 Τα σκορ και τα αποτελέσματα εμφανίζουν την Τυνησία πρώτη.

Τιμές 

 Πρωτάθλημα Τυνησίας (1): 2013

Παραπομπές

Εξωτερικοί σύνδεσμοι 

 

Ποδοσφαιριστές Παγκοσμίου Κυπέλλου 2018
Ποδοσφαιριστές Αλ Νασρ Ριάντ
Μέσοι ποδοσφαιριστές
Ποδοσφαιριστές Εσπεράνς Σπορτίβ ντε Τυνίς
Ποδοσφαιριστές ΦΚ Μετς
Ποδοσφαιριστές Σαουδαραβικού Επαγγελματικού Πρωταθλήματος
Ποδοσφαιριστές Εθνικής Τυνησίας
Τυνήσιοι ποδοσφαιριστές
Ποδοσφαιριστές Λιγκ 1 Τυνησίας
Παλαιοχώρι Μπότσαρη Ιωαννίνων

Το Παλαιοχώρι είναι ημιορεινό χωριό στην πρώην επαρχία Δωδώνης του νομού Ιωαννίνων σε υψόμετρο 350 μέτρων.

Γεωγραφία 
Το Παλαιοχώρι βρίσκεται στους πρόποδες από τα Όρη Σουλίου, δυτικά του Αχέροντα ποταμού και ανήκει γεωγραφικά στην περιοχή Λάκκας Σουλίου. Είναι το χωριό της ιστορικής οικογένειας (φάρας) των Μποτσαραίων, γι΄ αυτό και αναφέρεται ως Παλαιοχώρι Μπότσαρη. Απέχει 58 χλμ. Ν.-ΝΔ. από τα Ιωάννινα . 

Στη τοθεσία "Kαστρί " υπάρχουν ερείπια αρχαίας ακροπόλεως και στη τοποθεσία  "Γκούτρα" αρχαίο νεκροταφείο, τα οποία με την ΥΑ 15794/19-12-1961 - ΦΕΚ 35/Β/2-2-1962 έχουν χαρακτηριστεί ως ιστορικά διατηρητέα μνημεία και αρχαιολογικοί χώροι.

Ιστορία

Διοικητικά 
Ως κοινότητα είχε αναγνωριστεί για πρώτη φορά από το 1919 με έδρα τον οικισμό. Σύμφωνα με το σχέδιο Καλλικράτης αποτελεί τη κοινότητα Παλαιοχωρίου Μπότσαρη που ανήκει στη δημοτική ενότητα Λάκκας Σουλίου του δήμου Δωδώνης της Περιφερειακής Ενότητας Ιωαννίνων και σύμφωνα με απογραφή του 2011 έχει πληθυσμό 132 κατοίκους.

Εξωτερικοί σύνδεσμοι

Παραπομπές 

Χωριά του νομού Ιωαννίνων
Δήμος Δωδώνης
Προκατάληψη επιβεβαίωσης

Προκατάληψη επιβεβαίωσης ονομάζεται η τάση ενός ατόμου να αναζητήσει, να ερμηνεύσει, να ευνοήσει και να ανακαλέσει πληροφορίες με τρόπο που να επιβεβαιώνει τις προϋπάρχουσες πεποιθήσεις ή υποθέσεις του. Είναι ένας τύπος γνωστικής προκατάληψης και ένα συστηματικό σφάλμα του επαγωγικού συλλογισμού. Οι άνθρωποι εμφανίζουν αυτή την προκατάληψη όταν συγκεντρώνουν ή θυμούνται πληροφορίες επιλεκτικά ή όταν τις ερμηνεύουν με μεροληπτικό τρόπο. Το φαινόμενο είναι ισχυρότερο για συναισθηματικά φορτισμένα θέματα και για βαθιά ριζωμένες πεποιθήσεις. Η προκατάληψη επιβεβαίωσης είναι μια παραλλαγή της πιο γενικής τάσης της αποφένιας.

Τα άτομα τείνουν επίσης να ερμηνεύουν αμφιλεγόμενα ευρήματα με τρόπο ώστε να στηρίζουν την υπάρχουσα θέση τους. Προκατειλημμένη αναζήτηση, ερμηνεία και μνήμη έχουν επικληθεί για να εξηγήσουν την πόλωση στάσης (όταν η διαφωνία γίνεται όλο και πιο ακραία, ακόμη και αν τα διάφορα μέρη εκτίθενται στα ίδια αποδεικτικά στοιχεία), την προσκόλληση στις πεποιθήσεις (όταν οι πεποιθήσεις εξακολουθούν να υφίστανται αφότου τα στοιχεία γι'αυτές αποδεικνύεται ότι είναι ψευδή), το φαινόμενο του παράλογου πρωτείου (η μεγαλύτερη εμπιστοσύνη στις πληροφορίες που έγιναν γνωστές αρχικά, σε μια σειρά πληροφοριών) και η απατηλή συσχέτιση (όταν τα άτομα λανθασμένα αντιλαμβάνονται συνδέσεις μεταξύ δύο γεγονότων ή καταστάσεων).

Μια σειρά από ψυχολογικά πειράματα την δεκαετία του 1960 πρότειναν ότι οι άνθρωποι είναι προκατειλημμένοι προς το να επιβεβαιώσουν τις υπάρχουσες πεποιθήσεις τους. Μεταγενέστερες έρευνες ερμήνευσαν τα αποτελέσματα αυτά ως μια τάση να δοκιμάσει το άτομο ιδέες με έναν μονόπλευρο τρόπο, εστιάζοντας σε μια πιθανότητα και αγνοώντας τις εναλλακτικές. Σε ορισμένες περιπτώσεις, αυτή η τάση μπορεί να προκαταβάλλει το συμπέρασμα στο οποίο καταλήγει το άτομο. Εξηγήσεις για τις παρατηρούμενες προκαταλήψεις περιλαμβάνουν τους ευσεβείς πόθους και τη περιορισμένη ικανότητα του ανθρώπου να επεξεργάζεται πληροφορίες. Μια άλλη εξήγηση είναι ότι οι άνθρωποι εμφανίζουν προκατάληψη επιβεβαίωσης επειδή ζυγίζουν το κόστος του να κάνουν λάθος, αντί να ερευνούν με ουδέτερο, επιστημονικό τρόπο. Ωστόσο, ακόμη και οι επιστήμονες μπορούν να είναι επιρρεπείς στην προκατάληψη επιβεβαίωσης.

Οι προκαταλήψεις επιβεβαίωσης συμβάλλουν στην πρόκληση υπερβολικής εμπιστοσύνης στις προσωπικές πεποιθήσεις και μπορούν να διατηρήσουν ή να ενισχύσουν πεποιθήσεις μπροστά σε αποδείξεις υπέρ του αντιθέτου. Κακές αποφάσεις που οφείλονται σε τέτοιες προκαταλήψεις έχουν βρεθεί σε πολιτικά και οργανωτικά πλαίσια.

Παραπομπές 

Λογική πλάνη
Άγνοια
Έννοιες στην ψυχολογία
Ψυχολογία
Σφάλμα
Μάχη στα Σπήλια

Η μάχη στα Σπήλια δόθηκε στις 11 Δεκεμβρίου 1955 έξω από το χωριό Σπήλια της κεντρικής Κύπρου, κατά την διάρκεια του αγώνα της ΕΟΚΑ, ανάμεσα σε ομάδες της και στις βρετανικές δυνάμεις που τις καταδίωκαν. Τελικά οι ομάδες της ΕΟΚΑ κατάφεραν να διαφύγουν, ενώ λίγοι Βρετανοί στρατιώτες τραυματίστηκαν ελαφρά από φίλια πυρά.

Η μάχη
Στις 8 Δεκεμβρίου, ο Βρετανός Κυβερνήτης Τζων Χάρντινγκ, είχε ξεκινήσει μεγάλη επιχείρηση με χίλιους άντρες για να εντοπίσουν αγωνιστές της ΕΟΚΑ στα βουνά. Είχαν την πληροφόρηση ότι ο Γεώργιος Γρίβας ήταν κοντά στα Σπήλια. Πράγματι, εκεί ήταν ο Γρίβας για μερικές μέρες, ο οποίος είχε μαζέψει 30 άνδρες τους οποίους χώρισε σε τρεις ομάδες, με επικεφαλής τους Γρηγόρη Αυξεντίου, Ρένο Κυριακίδη και Τσιαρτά. Την ημέρα της μάχης όμως μόνο 18 αγωνιστές από τους 30 βρίσκονταν στα κρησφύγετα των Σπηλιών καθώς η ομάδα του Τσιάρτα μετακινήθηκε σε άλλη περιοχή. Στις 11 Δεκεμβρίου το πρωί, ο σκοπός ξύπνησε τον Γρίβα επειδή παρατήρησε να προσεγγίζουν το χωριό αγγλικά φορτηγά. Ο Γρίβας αρχικά νόμισε πως ήταν απλή περίπολος, όταν όμως αργότερα παρατήρησε λαγωνικά, κατάλαβε πως οι Άγγλοι ήθελαν να τον κυκλώσουν. Διέταξε τον Αυξεντίου να καταλάβει ένα μονοπάτι στα νότια της κοιλάδας, με διαταγή να πυροβολήσουν αν οι Άγγλοι προσέγγιζαν αρκετά. Έτσι και έγινε, όταν έφτασαν σε απόσταση βολής, ο Αυξεντίου και οι άντρες του άνοιξαν πυρ ενώ παράλληλα έφευγαν προς το μέρος του Γρίβα. Επειδή τους ακολουθούσαν σκυλιά, αποφάσισαν να χωρίσουν, αλλά όλοι να κατευθυνθούν προς τους ορεινούς όγκους της Κακοπετριάς. Λόγω της πυκνής ομίχλης, οι δυο βρετανικές ομάδες πυροβόλησαν η μια την άλλη, με αποτέλεσμα τον ελαφρύ τραυματισμό τριών βρετανών στρατιωτών.

Παραπομπές

Βιβλιογραφία
 
 

Απελευθερωτικός αγώνας της Κύπρου
Σπήλια
Tomb of the Multilated

Το Tomb of the Mutilated είναι το τρίτο στούντιο άλμπουμ της αμερικανικής death metal μπάντας Cannibal Corpse. Το άλμπουμ κυκλοφόρησε το 1992 με την Metal Blade Records και είναι το τελευταίο άλμπουμ που είχε ηχογραφήσει με την μπάντα της αρχικής σειράς, καθώς ο βασικός κιθαρίστας Bob Rusay απολύθηκε μετά την απελευθέρωση του άλμπουμ. Το λεύκωμα απαγορεύτηκε στη Γερμανία, λόγω της βίαιης κάλυψης και της ακραίας φύσης των στίχων.

Επειδή οι σημειώσεις της γραμμής για το Butchered at Birth χαρακτηρίζουν τις παραπομπές του αμερικανικού σειριακού δολοφόνου Albert Fish, είναι συχνά λανθασμένα πιστώνεται ότι ήταν η φωνή στην αρχή του "Addicted to Vaginal Skin". Ωστόσο, η εικαστική εξομολόγηση που ακούγεται στην αρχή του τραγουδιού ανήκει κατά πάσα πιθανότητα στο "Genesee River Killer" του Arthur Shawcross.

Το τραγούδι "Hammer Smashed Face" παρουσιάστηκε κατά την εμφάνιση της μπάντας στην ταινία Ace Ventura: Pet Ντετέκτιβ και downloadable περιεχόμενο για τη σειρά βιντεοπαιχνιδιών Rock Band. Το τραγούδι "I Cum Blood" εμφανίζεται επίσης στο τηλεοπτικό παιχνίδι Grand Theft Auto IV: The Lost and Damned.

Στίχοι 
Αξιολογημένοι κριτές Jack Murray και Connur Joyce δήλωσαν ότι πιστεύουν ότι ο Tomb of the Mutilated είναι ένα λεύκωμα υψηλού επιπέδου που ασχολείται με την ακραία νεκροφιλία και τον σαδισμό. Ο Murray είπε: "Είναι μια πολύ έξυπνη ιδέα για τον βιασμό και τη δολοφονία ενός νεαρού κοριτσιού με ένα μεγάλο μαχαίρι και συνεχίζει να βιάζει το πτώμα μέχρι τον οργασμό. Αυτό το θέμα είναι ιδιαίτερα παρόν στις τέσσερις τελευταίες διαδρομές του άλμπουμ", ενώ η Joyce ανακοίνωσε "Το λεύκωμα έχει βαρύτερες συνομιλίες σε όλο τον κόσμο, είναι σίγουρα συνδεδεμένο, ειδικά στις τελευταίες τρεις διαδρομές." Η σαφής φύση με την οποία ο Barnes σέρνει το δρόμο του μέσα από τους ολοένα και πιο νοσηρότερους στίχους καταδεικνύει σίγουρα το θέμα που τρέχει μέσα από το άλμπουμ, ας πούμε την ολοένα και χειρότερη ψυχική κατάσταση του πρωταγωνιστή. " 

Ο Chris Barnes δήλωσε στη σελίδα 71 του τεύχους Ιουνίου του Decibel Magazine ότι «τα Entrails Ripped from Cunt's Virgin βασίστηκαν σε δύο αδέρφια, ένας από τους οποίους ήταν ημι-καθυστερημένος, που υπηρετούσαν τη ζωή, ο αδελφός με καθυστέρηση μίλησε για να βάλει μια κρεμάστρα για το τρίχωμα μέχρι να βγάλει τα έντερα της. Δεν είναι γνωστό ακριβώς πως ο Barnes αναφερόταν.

Λίστα κομματιών 
Όλοι οι στίχοι και οι φωνητικές ρυθμίσεις φτιάχτηκαν από τον Chris Barnes. Μουσική από τους Cannibal Corpse.

Μέλη 

 Chris Barnes - Στίχοι
 Bob Rusay - Πρώτη Κιθάρα
 Jack Owen -  Ρυθμική Κιθάρα
 Alex Webster - Μπάσο
 Paul Mazurkiewicz - Ντραμς

Άλμπουμ του 1992
Death metal
Ο Τρόπος του Καζακστάν

Ο Τρόπος του Καζακστάν είναι ένα βιβλίο από τον Νουρσουλτάν Ναζαρμπάγεφ, Πρόεδρο της Δημοκρατίας του Καζακστάν. Στο βιβλίο, ο Ναζαρμπάγεφ περιγράφει τη διαδικασία της ανεξαρτησίας του Καζακστάν και τον σχεδιασμό και την εκτέλεση των οικονομικών και πολιτικών μεταρρυθμίσεων. Ο Τρόπος του Καζακστάν δημοσιεύθηκε στις 18 Μαΐου 2010 και παρουσιάστηκε σε εκδήλωση στο Σαλού στην Ισπανία.

Ο Νουρσουλτάν Ναζαρμπάγεφ δήλωσε ότι: "Αφιερώνω αυτό το βιβλίο για τη νέα μας γενιά - μια ειδική γενιά. Θα έχουν γεννηθεί και ωριμάζουν σε ένα ανεξάρτητο Καζακστάν ήδη. Η εποχή της νιότης σας, είναι η ώρα της ανόδου και της άνθησης της χώρας μας. Έχετε απορροφήσει το πνεύμα του επιτεύγματος και της επιτυχίας. Τα πεπρωμένα σας θα καθορίσουν τη μοίρα της χώρας μας.
Το βιβλίο μου, που περιγράφει γεγονότα του παρελθόντος, είναι βασικά προσανατολισμένο προς το μέλλον. Ελπίζω ότι το βιβλίο μου θα είναι ένα εγχειρίδιο για τους μελλοντικούς ηγέτες του Καζακστάν."

Παραπομπές 

http://www.zakon.kz/172596-v-ispanii-sostojalas-prezentacija-knigi.html
http://www.kimep.kz/ru-about/news/aug2010/film 

Καζακστάν-επέκταση
Πολιτική ιστορία του Καζακστάν
Μαρία Πία της Σαβοΐας (1934)

Η Μαρία Πία της Σαβοΐας (Maria Pia di Savoia, 24 Φεβρουαρίου 1934 -) είναι η κόρη του τελευταίου βασιλιά της Ιταλίας Ουμβέρτου Β΄.

Βιογραφία
Γεννήθηκε στις 24 Φεβρουαρίου 1934 στην Νάπολη και είναι το μεγαλύτερο παιδί και κόρη του Ουμβέρτου Β΄ της Ιταλίας και της Μαρίας Ιωσηφίνας του Βελγίου.

Έζησε εξόριστη μαζί με την μητέρα της και τα αδέλφια της στην Ελβετία μετά την κατάργηση της μοναρχίας το 1946. Για σύντομο χρονικό διάστημα η οικογένεια ενώθηκε στην Πορτογαλία και έπειτα επέστρεψε στην Ελβετία, ενώ ο πατέρας τους παρέμεινε στην Πορτογαλία.

Το 1954 συμμετείχε στην κρουαζιέρα που έκανε ο βασιλιάς Παύλος Α΄ της Ελλάδας και η σύζυγός του βασίλισσα Φρειδερίκη με το σκάφος Αγαμέμνων. Εκεί γνώρισε τον πρίγκιπα Αλέξανδρο της Γιουγκοσλαβίας. Παντρεύτηκαν έξι μήνες μετά στις 12 Φεβρουαρίου 1955 στο Κασκαί της Πορτογαλίας. Η Μαρία Πία και ο σύζυγος της χώρισαν το 1967. 

Στις 12 Μαΐου 2003 παντρεύτηκε για δεύτερη φορά τον Μιχαήλ των Βουρβόνων-Πάρμας.

Ζει στο Νεϊγί-συρ-Σεν, κοντά στο Παρίσι και στο Πάλμ Μπιτς της Φλόριντα.

Οικογένεια
Το 1955 η Μαρία Πία παντρεύτηκε τον πρίγκιπα Αλέξανδρο της Γιουγκοσλαβίας στο Κασκαί της Πορτογαλίας. Το ζευγάρι μαζί απέκτησε 4 παιδιά:
τον Δημήτριο Ουμβέρτο Αντώνιο Πέτρο Μαρία (1958-), δίδυμος με τον Μιχαήλ, δεν παντρεύτηκε ποτέ.
τον Μιχαήλ Νικόλαο Παύλο Γεώργιο Μαρία (1958-), δίδυμος με τον Δημήτριο, δεν παντρεύτηκε ποτέ.
τον Σέργιο Βλαδίμηρο Εμμανουήλ Μαρία (1963-), δίδυμος με την Ελένη, παντρεύτηκε (1) την Σοφία ντε Τολέδο (χώρισαν το 1986). Δεν απέκτησαν παιδιά. Και (2) την Ελεονόρα Ράινερι. Απέκτησαν 1 παιδί.
την Ελένη Όλγα Λυδία Ταμάρα Μαρία (1963-), δίδυμη με τον Σέργιο, παντρεύτηκε τον (1) Τιερρύ Αλέξανδρο Γκωμπέρ (χώρισαν το 1988). Απέκτησαν 3 παιδιά. Και (2) τον Στανίσλας Φουζέρον.

Τίτλοι
24 Φεβρουαρίου 1934 - 1946: Η Βασιλική Υψηλότητα Πριγκίπισσα Μαρία Πία της Ιταλίας, Πριγκίπισσα της Σαβοΐας

Τιμητικές διακρίσεις
  Ιππότης Μεγάλου Κορδονιού του Τάγματος των Αγίων Μαυρικίου και Λαζάρου
  Ιππότης του Τάγματος των Τεχνών και των Γραμμάτων (12 Νοεμβρίου 2003)
  Κυρίαρχο Στρατιωτικό Τάγμα της Μάλτας: Ιππότης Μεγαλόσταυρου της Υποταγής του Κυρίαρχου Στρατιωτικού Τάγματος της Μάλτας, 1ης τάξης

Παραπομπές

Casa Savoia. Diario di una monarchia (2001, Mondadori Electa), co-written with Romano Brancalini.
Gioielli di Casa Savoia (2002, Mondadori Electa), co-written with Stefano Papi.
Vita di corte in casa Savoia (2005, Mondadori Electa), co-written with Stefano Papi. 
Jewellery of the House of Savoy (2007, Mondadori Electa), co-written with Stefano Papi.  (expanded English edition of Gioielli di Casa Savoia)

Οίκος της Σαβοΐας
Πριγκίπισσες της Ιταλίας
Πριγκίπισσες των Βουρβόνων-Πάρμας
Πριγκίπισσες της Σαβοΐας
Νεφελώδης καιρός

Συννεφιά ή νεφελώδης καιρός ή νεφοσκεπής ουρανός, όπως ορίζεται από τον Παγκόσμιο Μετεωρολογικό Οργανισμό, είναι η μετεωρολογική κατάσταση των σύννεφων που επισκιάζουν τουλάχιστον το 95% του ουρανού. Ωστόσο, η συνολική νεφοκάλυψη δεν θα πρέπει να είναι εξ ολοκλήρου λόγω αποκρύπτοντων φαινομένων κοντά στην επιφάνεια, όπως η ομίχλη.

Η πλήρης συννεφιά, γραμμένη ως "OVC" (overcast) στη παρατήρηση METAR, αναφέρεται όταν η νέφωση που παρατηρείται ισούται με οκτώ όκτας (όγδοα) ή αλλιώς 8/8. Ένα συννεφιασμένος ουρανός μπορεί να είναι ρητά προσδιορισμένος ως λεπτός (ως επί το πλείστον διαφανής), αλλά κατά τα άλλα θεωρείται αδιαφανές, το οποίο πάντα αποτελεί ένα ανώτατο όριο στην αεροπορική μετεωρολογία.

Μερικές φορές τα σύννεφα μπορεί να είναι διαφορετικών χρωμάτων, όπως το μαύρο ή άσπρο, αλλά ο συννεφιασμένος αναφέρεται συνήθως σε πιο σκούρο ουρανό. Σε ορισμένες περιπτώσεις, μπορεί η παρατήρηση των διακριτών συνόρων των σύννεφων να είναι αδύνατη ή ο ουρανός μπορεί να καλύπτεται από ένα μόνο είδος σύννεφου, όπως τα στρώματα και όλος ο ουρανός θα είναι ένα θαμπό λευκό.

Οι περίοδοι νεφελώδους καιρού μπορεί να κυμαίνεται από λίγες ώρες έως αρκετές ημέρες. Ο νεφελώδης καιρός μπορεί επίσης να επηρεάσει τα άτομα που πάσχουν από εποχιακή συναισθηματική διαταραχή. 

Ο ίδιος καιρός, όταν παρατηρείται από πάνω, μπορεί να αναφέρεται ως υπόσκαψη (undercast).

Δείτε επίσης 
 Νέφωση
 Διάχυση φωτός

Παραπομπές 

Μετεωρολογία-επέκταση
Νέφη
Ντένις Τσερίσεβ

Ο Ντένις Ντιμιτρίγιεβιτς Τσερίσεβ (ρωσικά:  Денис Дмитриевич Черышев, 26 Δεκεμβρίου 1990) είναι Ρώσος επαγγελματίας ποδοσφαιριστής, που αγωνίζεται ως αριστερός μέσος ή αριστερός επιθετικός στο ισπανικό πρωτάθλημα για τη Βαλένθια και στην Εθνική Ρωσίας. 

Γεννημένος στη Σοβιετική Ένωση, αποτέλεσε προϊόν των ακαδημιών της Ρεάλ Μαδρίτης,  στην οποία παρέμεινε από το 2002 έως και το 2016, αγωνιζόμενος στις ακαδημίες της, τη Ρεάλ Μαδρίτης Β και τη Ρεάλ Μαδρίτης. Ωστόσο, από το 2013 έως και το 2016, δόθηκε τρεις φορές δανεικός, μία στη Σεβίλλη και δύο διαδοχικές χρονιές στη Βιγιαρεάλ, η οποία, τελικά, τον αγόρασε το 2016. 

Στην Εθνική Ρωσίας ξεκίνησε να αγωνίζεται από το 2005, περνώντας από πολλά μικρά τμήματά της. Το 2012, έκανε και το ντεμπούτο του με την Εθνική Ρωσίας κι έκτοτε έχει κάνει σχεδόν 15 συμμετοχές. Με την Εθνική του έχει συμμετάσχει και στο Μουντιάλ του 2018.

Παραπομπές

Εξωτερικοί σύνδεσμοι 

Ρώσοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ρωσίας U19
Ποδοσφαιριστές Εθνικής Ρωσίας Κ21
Ποδοσφαιριστές Εθνικής Ρωσίας
Ποδοσφαιριστές Παγκοσμίου Κυπέλλου 2018
Ποδοσφαιριστές Σεγούντα Ντιβιζιόν Β
Ποδοσφαιριστές Σεγούντα Ντιβιζιόν
Ποδοσφαιριστές Πριμέρα Ντιβιζιόν
Ποδοσφαιριστές Ρεάλ Μαδρίτης Καστίγια
Ποδοσφαιριστές Ρεάλ Μαδρίτης
Ποδοσφαιριστές Σεβίλλη ΦΚ
Ποδοσφαιριστές Βιγιαρρεάλ ΚΦ
Ποδοσφαιριστές Ευρωπαϊκού Πρωταθλήματος 2020
Μπάλας Ιωαννίνων

Για οικισμούς με το ίδιο όνομα στην Ελλάδα δείτε το λήμμα: Μπάλας Αχαΐας

Ο Μπάλας είναι ορεινό χωριό της Δωδώνης στο νομό Ιωαννίνων σε υψόμετρο 520 μέτρων.  Βρίσκεται στις νότιες απολήξεις του όρους Τόμαρος (Ολύτσικας), επάνω στην επαρχιακή οδό Ιωαννίνων - Δερβιζιάνων και ανάμεσα στα χωριά Λεπάδι και Γεωργάνοι. Απέχει 42 χλμ. Ν.-ΝΔ. της πόλης των Ιωαννίνων και μόλις 1,5 χλμ. Β.-ΒΔ. από τους Γεωργάνους. Ο Ηπειρώτης γιατρός και λαογράφος Ιωάννης Λαμπίδης τον αναφέρει, το 1888, ως συνοικία των Γεωργάνων να κατοικείται αποκλειστικά από χριστιανικό πληθυσμό. Ως οικισμός αναγνωρίστηκε το 1961. Σύμφωνα με το σχέδιο Καλλικράτης, μαζί με τους Γεωργάνους και το Λιβάδι αποτελούν τη τοπική κοινότητα Γεωργάνων που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 43 κατοίκους

Παραπομπές

Χωριά του νομού Ιωαννίνων
Δήμος Δωδώνης
Σον Χιουνγκ-μιν

Ο Σον Χιουνγκ-μιν (Χάνγκουλ: : 손흥민, Χάντζα: 孫興慜, προφορά: son.ɦɯŋ.min, 8 Ιουλίου 1992) είναι Νοτιοκορεάτης επαγγελματίας ποδοσφαιριστής που αγωνίζεται ως επιθετικός (ακραίος επιθετικός ή κεντρικός επιθετικός) στην Τότεναμ Χότσπερ και στην Εθνική Νοτίου Κορέας.

Καριέρα σε συλλόγους 
Το 2008 εντάχθηκε στις ακαδημίες του Αμβούργου, παραμένοντας στην ομάδα έως και το 2013, αγωνιζόμενος τόσο στις ακαδημίες της όσο και στη δεύτερη και στην πρώτη ομάδα. Από το 2013 έως και το 2015 αγωνιζόταν στην Μπάγερ Λεβερκούζεν. Από το 2015 έως και σήμερα αγωνίζεται στην Τότεναμ. Οι τελευταίοι τον είχαν αγοράσει έναντι 22 εκατομμυρίων, γεγονός που τον κατέστησε τον ακριβότερο Ασιάτη ποδοσφαιριστή στην ιστορία του αθλήματος. Είναι ο δεύτερος σκόρερ όλων των εποχών στην Πρέμιερ Λιγκ από του ποδοσφαιριστές από την Ασία, μετά τον Παρκ Τζι-Σουνγκ (Park Ji-sung).

Διεθνής καριέρα 
Το 2008 ξεκίνησε να παίζει και στην Εθνικές ομάδες της Νοτίου Κορέας. Το 2010 έκανε το ντεμπούτο του με την Εθνική Ανδρών, έχοντας πραγματοποιήσει 70 συμμετοχές και έχοντας πετύχει πάνω από 20 γκολ. Με την Εθνική του έχει συμμετάσχει στο Μουντιάλ 2014 και σε αυτό του 2018. Επίσης, έχει αγωνιστεί και σε δύο Ασιατικά Κύπελλα, ένα το 2011 και ένα στο Ασιατικό Κύπελλο Ποδοσφαίρου 2015, στο τελευταίο μάλιστα έλαβε και το ασημένιο μετάλλιο, ενώ στο πρώτο το χάλκινο.

Παραπομπές

Εξωτερικοί σύνδεσμοι 

Προφίλ στον ιστότοπο της Τότεναμ

Ποδοσφαιριστές ολυμπιακής ομάδας Νότιας Κορέας
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Νότιας Κορέας
Ποδοσφαιριστές Ρεγκιονάλλιγκα
Ποδοσφαιριστές Μπούντεσλιγκα
Ποδοσφαιριστές Πρέμιερ Λιγκ
Ποδοσφαιριστές Αμβούργο ΣΦ
Ποδοσφαιριστές Μπάγερ Λεβερκούζεν
Ποδοσφαιριστές Τότεναμ Χότσπερ
Ποδοσφαιριστές Παγκοσμίου Κυπέλλου 2014
Ποδοσφαιριστές Παγκοσμίου Κυπέλλου 2018
Ποδοσφαιριστές Ασιατικού Κυπέλλου Εθνών 2015
Ποδοσφαιριστές Ασιατικού Κυπέλλου Εθνών 2019
Ποδοσφαιριστές Εθνικής Νότιας Κορέας Κ17
FIFA Century Club
Σβετλάνα Κουζνετσόβα

Η Σβετλάνα Αλεξάντροβνα Κουζνετσόβα (Светла́на Алекса́ндровна Кузнецо́ва, γενν. 27 Ιουνίου 1985) είναι Ρωσίδα επαγγελματίας αντισφαιρίστρια. Μέχρι σήμερα έχει αγωνισθεί σε 4 τελικούς Grand Slam στο απλό, κερδίζοντας τους δύο, καθώς και σε 7 τελικούς στο διπλό, κερδίζοντας επίσης 2.

Γεννήθηκε στο Λένινγκραντ σε αθλητική οικογένεια: μητέρα της ήταν η Γκαλίνα Τσάρεβα, ποδηλάτισσα ταχύτητας με 6 χρυσά μετάλλια σε παγκόσμια πρωταθλήματα, και πατέρας της ο προπονητής και σύζυγος της Τσάρεβα, Αλεξάντρ Κουζνετσώφ. Σε ηλικία επτά ετών η Κουζνετσόβα εγκαταστάθηκε στην Ισπανία, προκειμένου να εκπαιδευθεί στην Ακαδημία Sanchez-Casal. Το 2001, σε ηλικία 16 ετών, πήρε για πρώτη φορά μέρος σε τουρνουά της WTA (Ενώσεως Αντισφαιρίσεως Γυναικών), το Όπεν της Μαδρίτης, και ένα έτος αργότερα κέρδισε τον πρώτο της τίτλο WTA στο Nordic Light Open, στο Ελσίνκι. Το 2002 σημειώθηκε και η πρώτη της συμμετοχή σε τουρνουά Grand Slam, το Αυστραλιανό Όπεν του 2002, ενώ ο πρώτος της τίτλος σε Grand Slam ήρθε στο Αμερικανικό Όπεν του 2004. Με αυτόν τον τίτλο η Κουζνετσόβα έγινε μόλις η τρίτη Ρωσίδα στην ιστορία που κέρδισε τίτλο Grand Slam, μετά την Αναστασία Μίσκινα και τη Μαρία Σαράποβα. Ο δεύτερος τίτλος της Κουζνετσόβα σε τέτοιο τουρνουά ήρθε αρκετά αργότερα, στο Ρολάν Γκαρός του 2009, όταν νίκησε τη συμπατριώτισσά της Ντινάρα Σάφινα χωρίς να χάσει σετ. Στους άλλους δύο τελικούς στο απλό που συμμετέσχε, το Ρολάν Γκαρός του 2006 και το Αμερικανικό Όπεν του 2007 έχασε από τη Βελγίδα Ζυστίν Ενέν. Κατά τη διάρκεια της σταδιοδρομίας της, η Κουζνετσόβα έφθασε μέχρι το νο. 2 στην παγκόσμια κατάταξη, κρατώντας αυτή τη θέση επί 24 εβδομάδες το 2007 και το 2008. Από το 2010 ως το 2012 κατρακύλησε στο νο. 72, αλλά το 2016 ανέβηκε και πάλι στην πρώτη δεκάδα και στα τελικά της WTA εκείνο το έτος έφθασε στον ημιτελικό, που ήταν και η καλύτερη θέση της στο συγκεκριμένο τουρνουά μέχρι σήμερα.

Εκτός από το απλό, η Κουζνετσόβα σημείωσε μεγάλες επιτυχίες και στο διπλό παιχνίδι, παίζοντας αρχικώς μαζί με την Αράντσα Σάντσεθ Βικάριο. Μεταγενέστερα, έπαιζε μαζί με τις Μαρτίνα Ναβρατίλοβα, Αμελί Μορεσμό και άλλες. Την κορυφαία θέση της στην παγκόσμια κατάταξη στο διπλό, το νο. 3, την κράτησε επί οκτώ εβδομάδες το 2004.

Η Σβετλάνα Κουζνετσόβα έχει ύψος 1,74 μ. και είναι δεξιόχειρας.

Πηγή
 Η Σ. Κουζνετσόβα στη WTA

Εξωτερικοί σύνδεσμοι
 Η Κουζνετσόβα  στον ιστότοπο της Διεθνούς Ομοσπονδίας Αντισφαίρισης

Κουζνετσοβα, Σ
Νικητές Γαλλικού Όπεν
Νικητές του Αμερικανικού Όπεν
Αθλητές της αντισφαίρισης στους Θερινούς Ολυμπιακούς Αγώνες 2016
Μαλίκ Σαχ Β΄

Ο Μαλίκ Σαχ Β΄ () ή Μουίζ αλ-ντιν Μαλίκ Σαχ Β΄ (1099 - 1105), ήταν Σελτζούκος σουλτάνος της Βαγδάτης (1105). Ήταν εγγονός του σουλτάνου Μαλίκ Σαχ Α΄ (1053-1092) της Αυτοκρατορίας των Σελτζούκων, διαδέχθηκε τον πατέρα του Μπερκιαρούκ. Από θεωρητική άποψη, ήταν επικεφαλής του οίκου των Μεγάλων Σελτζούκων, μολονότι ο θείος του Αχμάντ Σαντζάρ που ασκούσε την εξουσία στο Χορασάν μάλλον είχε στα χέρια του μεγαλύτερη ισχύ από αυτόν. Ο Μαλίκ Σαχ ανατράπηκε από τον θείο του Μουχάμαντ Α΄ των Μεγάλων Σελτζούκων (1082-1118), που ανήλθε στο θρόνο, και δολοφονήθηκε. 

Σελτζούκοι Σουλτάνοι
Φραγκίσκος Λαμπρινός Δομενεγίνης

O Φραγκίσκος Λαμπρινός Δομενεγίνης, (Ζάκυνθος  1807 ή 1809 - 1874) ήταν Έλληνας πολιτικός, ποιητής, ζωγράφος και συνθέτης της Επτανησιακής σχολής.

Ο Δομενεγίνης προερχόταν από αριστοκρατική οικογένεια, με καταγωγή την Ιταλία, καταγραμμένη στο Ενετικό Libro d'Oro μέλη της οποίας ήταν μεταξύ αυτών που υπέγραψαν το σύνταγμα των Ηνωμένων Πολιτειών των Ιονίων Νήσων. Σπούδασε μουσική στη Ζάκυνθο, κοντά στον Μάντζαρο, και τη Σιένα, στη συνέχεια για ένα μικρό χρονικό διάστημα παρακολούθησε νομικά στην Μπολόνια, αλλά εγκατέλειψε μετά από ένα σύντομο χρονικό διάστημα για να πάρει μέρος στις τελευταίες μάχες της Ελληνικής επανάστασης σαν αξιωματικός του ιππικού υπό τον Ιωάννη Καποδίστρια σε επιχειρήσεις στην Εύβοια. Μετά τη δολοφονία του Καποδίστρια το 1831 έφυγε από το στρατό και επέστρεψε στη Ζάκυνθο, όπου και αφιέρωσε τον εαυτό του στη μελέτη της μουσικής και του θεάτρου. Παντρεύτηκε την Ελισάβετ, κόρη ενός Ρώσου προξένου.

Πολιτική καριέρα
Ήταν μέλος του Φιλελεύθερου κόμματος των Ιονίων νήσων, αλλά αργότερα έγινε μέλος του κόμματος των Ριζοσπαστών όπου εκλέγεται βουλευτής κι ήταν ένας από τους δέκα βουλευτές που υπέγραψαν το ψήφισμα για τη ένωση των Ιονίων Νήσων στην Ελλάδα. Για το λόγο αυτό, εξορίστηκε από τον Ύπατο αρμοστή Χένρι Τζορτζ Γουόρντ στα Αντικύθηρα από τον Δεκέμβριο του 1851 έως τον Οκτώβριο του 1853.

Μετά την απελευθέρωσή συνέχισε τον πολιτικό του αγώνα κατά των ξένων στα νησιά του Ιονίου και αγωνίστηκε για την απελευθέρωση των συντρόφων του κόμματός του. Ήταν μέλος της Επαρχιακής Συνέλευσης της Ζακύνθου και της ελληνοϊταλικής επιτροπής (κομιτάτο) που υποστήριξαν την Ιταλική ενοποίηση δίνοντας την ως πρότυπο για την ενοποίηση της Ελλάδας. Ήταν ένας από τους εκπροσώπους των Ιονίων Νήσων, αλλού αναφέρεται σαν πληρεξούσιος Πατρών, κατά τη διάρκεια της Β 'Εθνική Συνέλευση της Αθήνας, που συνέταξε το Σύνταγμα της Ελλάδας το 1864. Για τη συμμετοχή του στον πόλεμο της Ανεξαρτησίας, έλαβε το μετάλλιο αριστείας του αγώνα.

Καλλιτεχνική καριέρα
Εκτός από τις πολιτικές δραστηριότητες του ο Δομενεγίνης ήταν ερασιτέχνης ηθοποιός, ζωγράφος, αλλά πάνω απ' όλα συνθέτης. Όλα τα μουσικά έργα του έχουν εξαφανιστεί σήμερα. Με θέμα την ένωση με την Ελλάδα, έγραψε έναν ύμνο για χορωδία και ορχήστρα, η οποία ακούστηκε στην πρώτη επίσκεψη του Βασιλιά Γεωργίου στη Ζάκυνθο, και μια εισαγωγή για ορχήστρα. Ήταν από τους πρώτους συνθέτες που έκαναν τα γεγονότα της Ελληνικής επανάστασης θέμα της όπερας με τις όπερες Μάρκος Μπότσαρης (με λιμπρέτο του Γεώργιου Λαγουδαρά) και Δέσπω η ηρωίς του Σουλίου (με λιμπρέτο από τον Τυπάλδο). Μια ιδιαίτερη εστίαση στο έργο του ήταν η ορθόδοξη εκκλησιαστική μουσική όπου είχε γράψει (χαμένο σήμερα) ένα εγχειρίδιο θεωρητικής μουσικής.

Παραπομπές 

Έλληνες πληρεξούσιοι
Έλληνες ζωγράφοι
Έλληνες συνθέτες
Βουλευτές της Ιονίου Βουλής
Έλληνες αξιωματικοί του ιππικού
Έλληνες άνδρες ηθοποιοί θεάτρου
Κουρμανγκαζί Σαγκιρμπάγιεφ

Ο Κουρμανγκαζί Σαγκιρμπάγιεφ (καζακικά: Құрманғазы Сағырбайұлы, 1818-1889) ήταν Καζάκος συνθέτης, οργανοπαίκτης, και λαϊκός καλλιτέχνης. Γεννήθηκε το 1818 στην Ορδή Μπουκέι (σημερινή Επαρχία Ζανακαλά, Περιφέρεια Δυτικού Καζακστάν). Είναι θαμμένος στην περιφέρεια Αστραχάν του Κάτω Βόλγα στη σημερινή Ρωσική Ομοσπονδία.

Κληρονομιά 
Το 1993, η εικόνα του Σαγκιρμπάγιεφ χρησιμοποιήθηκε στο τραπεζογραμμάτιο 5 τένγκε του Καζακστάν, και σε καζακικό γραμματόσημο το 1998.

Το Εθνικό Ωδείο του Καζακστάν έχει ονομαστεί επίσημα προς τιμήν του Σαγκιρμπάγιεφ.

Παραπομπές 

Καζάκοι μουσικοί
Καζάκοι συνθέτες
Κουλιάς Μπαϊσεΐτοβα

Η Κουλιάς Μπαϊσεΐτοβα (καζακικά: Күләш Жасынқызы Бәйсейітова, ρωσικά: Куляш Жасымовна Байсеитова, 1912, Αλμάτι – 6 Ιουνίου 1957, Μόσχα) ήταν Σοβιετική Καζακική τραγουδίστρια της όπερας.

Ήταν ένας από τους 13 αρχικούς παραλήπτες του βραβείου του Λαϊκού Καλλιτέχνη της ΕΣΣΔ το 1936 και επίσης το νεότερο άτομο που έλαβε αυτόν τον τίτλο.

Παραπομπές 

Καζάκοι τραγουδιστές
Σπισσκέ Ποντχράντιε

Το Σπισσκέ Ποντχράντιε (σλοβακικά: Spišské Podhradie, γερμανικά: Kirchdrauf, ουγγρικά: Szepesváralja) είναι πόλη στο Σπις της περιφέρειας Πρεσόφ της Σλοβακίας. Ο πληθυσμός της είναι 3.826 κάτοικοι.

Το Σπισσκέ Ποντχράντιε βρίσκεται στους πρόποδες του λόφου του Κάστρου του Σπις. Στην περιοχή της πόλης βρισκόταν ο παλιός γερμανικός οικισμός Τσίπσερ, με δική του εκκλησία και ιερέα. Πάνω και δίπλα στη πόλη βρίσκεται ο εκκλησιαστικός οικισμός Σπισσκά Καπίτουλα (ως εκ τούτου, το παλιό γερμανικό όνομα της πόλης είναι το Κίρχντορφ, που σημαίνει «πόλη της εκκλησίας»). Στην πόλη βρίσκονται αρκετά σπίτια εμπόρων που έζησαν στην εποχή της Αναγέννησης. Επίσης στην πόλη βρίσκεται μια από τις λίγες συναγωγές (αν και σήμερα είναι εγκαταλελειμμένη) στην περιοχή.

Αδελφοποιημένες πόλεις 
Το Σπισσκέ Ποντχράντιε είναι αδελφοποιημένο με:

  Γκλογκόφ Μαλοπόλσκι, Πολωνία
  Πάιντοπ-Λέικσαϊντ, Αριζόνα, Ηνωμένες Πολιτείες της Αμερικής
  Σόου Λόου, Αριζόνα, Ηνωμένες Πολιτείες της Αμερικής
  Βρμποβέ, Σλοβακία

Εικόνες

Εξωτερικοί σύνδεσμοι 
 Επίσημη ιστοσελίδα

Πόλεις της Σλοβακίας
Μνημεία Παγκόσμιας Κληρονομιάς στη Σλοβακία
Κριστιάν Γκολομέεφ

Ο Κριστιάν Τσβετάνοφ Γκολομέεφ (βουλγαρικά: Кристиан Цветанов Голомеев) είναι Έλληνας κολυμβητής. Εκπροσωπεί την Ελλάδα σε διεθνείς αγώνες και είναι αθλητής του Εθνικού Πειραιώς.

Προσωπική ζωή 
Γεννήθηκε το 1993 στο Βέλιγκραντ από Βούλγαρους γονείς. Η μητέρα του πέθανε από ιατρικό λάθος κατά την διάρκεια του τοκετού. Έτσι, ο πατέρας του Τσβετάν (πρώην διεθνής κολυμβητής) μετανάστευσε μαζί με τον Κριστιάν και τα δύο αδέλφια του στην Ελλάδα για μια καλύτερη ζωή. Στην Ελλάδα άρχισε την κολύμβηση σε μικρή ηλικία. Από μικρός είχε ταλέντο στην κολύμβηση.

Ο Κριστιάν έχασε και τον πατέρα του το 2010, σε ηλικία 17 ετών.

Αθλητική ζωή

2011 
Ο Κριστιάν έγινε χάλκινος παγκόσμιος πρωταθλητής εφήβων στη Λίμα, σε ηλικία 18 ετών στα 50 μέτρα ελεύθερο.

Την ίδια χρονιά στέφθηκε ασημένιος ευρωπαϊκός πρωταθλητής εφήβων στο Βελιγράδι στο ίδιο αγώνισμα.

2012 
Στους Θερινούς Ολυμπιακούς Αγώνες 2012 ο Κριστιάν τερμάτισε 31ος στα 50 μ ελεύθερο, χωρίς να προκριθεί στους προημιτελικούς.

2013 
Στη Μερσίνη της Τουρκίας, ο Κριστιάν κατέκτησε 1 ασημένιο και 2 χάλκινα σε αγωνίσματα κολύμβησης στους Μεσογειακούς Αγώνες.

2016 
Στους Ολυμπιακούς Αγώνες του Ρίο ο Κριστιάν κατάφερε να προκριθεί στα ημιτελικά, όμως τερμάτισε 6ος στον ημιτελικό, χωρίς να προκριθεί στον τελικό.

2018 
Στην Ταρραγόνα της Ισπανίας, ο Κριστιάν κατάφερε να κερδίσει 3 χρυσά και 1 ασημένιο ανάμεσα σε 26 χώρες της Μεσογείου.

Την ίδια χρονιά στο Ευρωπαϊκό Πρωτάθλημα Κολύμβησης στην Γλασκώβη της Σκωτίας κατέκτησε το ασημένιο μετάλλιο στα 50 μέτρα ελεύθερο με 21.44.

2019 
Στο Παγκόσμιο Πρωτάθλημα Κολύμβησης στην Γκουάνγκτζου της Νότιας Κορέας κατέκτησε το ασημένιο μετάλλιο στα 50 μ. ελεύθερο με επίδοση 21,45 δευτερόλεπτα. Αυτό ήταν το δεύτερο μετάλλιο της Ελλάδας σε Παγκόσμιο Πρωτάθλημα.

2021 
Στους τρίτους του Ολυμπιακούς Αγώνες στο Τόκιο, ο Γκολομέεφ προκρίθηκε για πρώτη φορά στον τελικό όπου και κατετάγη πέμπτος ολυμπιονίκης στα 50μ ελεύθερο με επίδοση 21.72 δευτερόλεπτα.

Παραπομπές

Έλληνες αθλητές της κολύμβησης
Έλληνες κολυμβητές στους Θερινούς Ολυμπιακούς Αγώνες
Εθνικός Πειραιώς
Κολυμβητές ΠΑΟ
Φερσαμπενουάζ

Το Φερσαμπενουάζ (ρωσικά: Фершампенуаз από το γαλλικό Fère-Champenoise) είναι μια αγροτική περιοχή (σέλο) και το διοικητικό κέντρο της επαρχίας Ναγκαϊμπάκσκι της Περιφέρεια Τσελιάμπινσκ στη η Ρωσία, ευρισκόμενη στην αριστερή όχθη του ποταμού Γκουμπέικα (παραπόταμος του ποταμού Ουφά). Ο πληθυσμός είναι 4.368 άτομα στην απογραφή του 2010, μειωμένος από τους 4.435 κατοίκους το 2002 και αυξημένος σε σχέση με τους 4.349 κατοίκους το 1989. Ο ταχυδρομικός κώδικας είναι ο 457650.

Ιστορία 
Ιδρύθηκε το 1842 από τους Ναγκαϊμπάκους από το Μπελεμπεγιέφσκι, τους Κοζάκους της Εστίας Ορενμπούργκ. Όπως και αρκετά άλλα χωριά των Ουραλίων, ανάμεσά τους τα Παρίζ (Παρίσι) και Μπερλίν, πήρε το όνομά του για να τιμήσει τα κατορθώματα των Κοζάκων στον πόλεμο κατά του Ναπολέοντα—σε αυτή την περίπτωση, στη νικηφόρα μάχη του Φερ-Σαμπενουάζ, που πραγματοποιήθηκε στις 25 Μαρτίου 1814.

Αξιοσημείωτα άτομα 

 Λεονίντ Σμετάνικοφ (γεννήθηκε το 1943), Σοβιετικός τραγουδιστής της όπερας που φέρει τον τίτλο του Λαϊκού Καλλιτέχνη της ΕΣΣΔ

Παραπομπές

Εξωτερικοί σύνδεσμοι 
 Εγκυκλοπαίδεια της Ιστορίας των Ουραλίων. Καταχώριση για το Φερσαμπενουάζ  (Ρωσικά)
 МОУ Фершампенуазская СОШ, ιστοσελίδα του γυμνασίου #0-1 στο Φερσαμπενουάζ (Ρωσικά)

Εικόνες 
 Αθλητικό συγκρότημα "Ολίμπ" στο Φερσαμπενουάζ
 Πανοραμική χειμωνιάτικη θέα του χωριού (Ρωσικά)

Πόλεις της Ρωσίας
Απόστολος Χρήστου

Ο Απόστολος Χρήστου είναι Έλληνας κολυμβητής.

Συμμετείχε στους Ολυμπιακούς Αγώνες 2016 για την Ελλάδα. Κατατάχθηκε 18ος στα 100 μέτρα ύπτιο, 24ος στα 200 μέτρα ύπτιο, και κατατάχθηκε 15ος στα 4 × 100 μικτό με την ομάδα του, χωρίς να προκριθούν στους ημιτελικούς.

Παραπομπές

Χρ
Σουφιάν Ελ Μπακαλί

Ο Σουφιάν Ελ Μπακαλί (αραβικά: سفيان البقالي, γέννηση: 7 Ιανουαρίου 1996) είναι Μαροκινός αθλητής του στίβου, Χρυσός Ολυμπιονίκης στα 3.000 μέτρα με φυσικά εμπόδια στους Ολυμπιακούς Αγώνες του Τόκιο.

Καριέρα 
Συμμετείχε στους Ολυμπιακούς Αγώνες 2016 στο αγώνισμα των 3.000 μέτρων με εμπόδια, όπου κατέκτησε την 4η θέση. Έναν χρόνο μετά κατέκτησε το αργυρό μετάλλιο στο Παγκόσμιο Πρωτάθλημα στο Λονδίνο, στο ίδιο αγώνισμα. Το 2018, έγινε Πρωταθλητής Μεσογειακών Αγώνων στα 3.000 μέτρα με εμπόδια. Το 2019, κέρδισε το χάλκινο μετάλλιο στο Παγκόσμιο Πρωτάθλημα.

Παραπομπές 

Μαροκινοί αθλητές του στίβου
Μαροκινοί Ολυμπιονίκες 
Κάτοχοι μεταλλίων του Παγκοσμίου Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2020
Χρυσοί Ολυμπιονίκες του στίβου
Απόστολος Δασκαλάκης

Ο Απόστολος Δασκαλάκης (1903-1982), του Βασιλείου, ήταν Έλληνας πανεπιστημιακός, ιστορικός συγγραφέας και υπουργός.

Βιογραφία 
Γεννήθηκε στο Γύθειο (Νιοχώρι) στις 24 Σεπτεμβρίου 1903 και σπούδασε νομικά και φιλολογία στο Πανεπιστήμιο Αθηνών. Συνέχισε τις σπουδές του στη Γαλλία (Σορβόνη, Παρίσι) λαμβάνοντας δίπλωμα Ανωτάτων Σπουδών Ιστορίας και Γεωγραφίας.

Εργάστηκε ως ανταποκριτής στον αθηναϊκό και ελληνοαμερικανικό Τύπο.

Συνελήφθη και φυλακίστηκε από τους Ναζί για υποκίνηση αντιστασιακής δράσης κατά την περίοδο της Κατοχής.

Από το 1943 ως το 1944 διετέλεσε γενικός διευθυντής του υπουργείου Παιδείας στην εξόριστη ελληνική κυβέρνηση στο Κάιρο, με καθήκοντα υπουργού. Ίδρυσε πολλά ελληνικά σχολεία στην Αίγυπτο και στην Παλαιστίνη.

Ήταν καθηγητής της Μεσαιωνικής και Νεωτέρας Ιστορίας στο Πανεπιστήμιο Αθηνών. Από το 1953 ως το 1954 ήταν πρύτανης του Πανεπιστημίου Αθηνών.

Υπήρξε σφοδρός αντικομμουνιστής και γι' αυτό το λόγο είχε ασκήσει σφοδρή κριτική στο έργο του Βούλγαρου ιστορικού Νικολάι Τοντόροφ.

Πέθανε σε ηλικία 79 ετών την 1η Δεκεμβρίου 1982 και κηδεύτηκε την μεθεπομένη από τον Μητροπολιτικό Ναό Αθηνών. Ήταν παντρεμένος με την Ελένη Βρανίκα και απέκτησαν δύο κόρες.

Επιλεγμένα έργα 
"Ιστορία της Νεωτέρας Ελλάδος"
"Κοραής και Καποδίστριας"
"Αλέξανδρος ο Μέγας και ο Ελληνισμός"

Παραπομπές 

Έλληνες πανεπιστημιακοί
Έλληνες ιστορικοί
Έλληνες υπουργοί Παιδείας
Souf (τραγουδιστής)

Ο Σουφιέν Νουί, περισσότερο γνωστός ως Souf, είναι Γάλλος τραγουδιστής αλγερινής και μαροκινής καταγωγής. Απέκτησε φήμη από τις online κυκλοφορίες των τραγουδιών του, κυρίως από τις διασκευές που έκανε σε γνωστά τραγούδια. Παίζει επίσης κιθάρα, πιάνο και βιολί. Η πρώτη του επιτυχία ήταν το 2014 όταν συμμετείχε στο single του Ridsa "My Baby". Προσλήφθηκε από τον Maître Gims υπογράφοντας συμβόλαιο με την Monstre Marin Corporation, με την οποία κυκλοφόρησε τον πρώτο του δίσκο με τον τίτλο Alchimie το 2016. Το τραγούδι "Mi amor" κυκλοφόρησε ως single πριν την επίσημη κυκλοφορία του δίσκου. Το επόμενο single του είναι το "Mea Culpa". Και τα δυο single του βρίσκονται στην λίστα του SNEP.

Δισκογραφία

Δίσκοι

Singles 

 Συμμετοχές

Γάλλοι τραγουδιστές
Μπαγιανχονγκόρ

Το Μπαγιανχονγκόρ (μογγολικά: Баянхонгор) είναι η πρωτεύουσα της περιφέρειας Μπαγιανχονγκόρ (αϊμάγκ) στη Μογγολία. Η διοίκηση του σουμ Μπαγιανχονγκόρ (επαρχία), βρίσκεται επίσης στο ίδιο μέρος. Η πόλη  βρίσκεται σε υψόμετρο 1859 μέτρω πάνω από το επίπεδο της θάλασσας, και έχει πληθυσμό 26.252 κατοίκων (2006).

Κλίμα 
Το Μπαγιανχονγκόρ έχει κρύο ημίξηρο κλίμα (τύπος BSk της κλιματικής ταξινόμησης Κέππεν) με μεγάλους, ξηρούς και πολύ ψυχρούς χειμώνες και ζεστά καλοκαίρια.

Διοίκηση

Σημειώσεις 
 τα δεδομένα περιοχής της πόλης σε αναφερόμενες πηγές είναι ασυνεπής.
 Το Σαργκαλτζούουτ είναι οικισμός αστικού τύπου υπό την δικαιοδοσία του σουμ του Μπαγιανχονγκόρ. Το Σαργκαλτζούουτ βρίσκεται 54 χλμ βορειοανατολικά της πόλης του Μπαγιανχονγκόρ.

Μεταφορά 
Το Αεροδρόμιο του Μπαγιανχονγκόρ (BVN/ZMBH) έχει δύο διαδρόμους. Ο ένας από αυτούς είναι ασφαλτοστρωμένος και εξυπηρετεί τακτικές πτήσεις προς την Ουλάν Μπατόρ.

Αξιοσημείωτοι άνθρωποι 
 Ρόμπι Τζο Ρόμπιν, αξιοσημείωτος Μογγόλος φιλόσοφος, χορευτής και κλόουν
 Μπατζορίγκ Βααντσίγκ, μέλος της μουσικής ομάδας Χουσουγκτούν

Παραπομπές 

Πόλεις της Μογγολίας
888casino

Το 888casino, προηγουμένως γνωστό ως Casino-on-Net, είναι διαδικτυακό καζίνο το οποίο ιδρύθηκε το 1997 με έδρα στο Γιβραλτάρ. Είναι ένα από τα παλαιότερα καζίνο στο Διαδίκτυο,  και το 2013 αναδείχθηκε ως το πρώτο αποκλειστικό διαδικτυακό καζίνο με σχετική άδεια στις Ηνωμένες Πολιτείες της Αμερικής.

Ιστορία
To Casino-on-Net ιδρύθηκε από τους αδελφούς Άρον και Έιβι Σέικ σε συνεργασία με τους Ρον και Σέι Μπεν-Γιττάκ, επίσης αδελφούς, το 1997. Ο Άρον Σέικ ισχυρίζεται πως συνέλαβε την ιδέα ενός διαδικτυακού καζίνο ενώ παρευρισκόταν σε ένα συνέδριο οδοντιατρικής στο Μόντε Κάρλο. To 1994 στην Αντίγκουα και Μπαρμπούντα ψηφίστηκε νόμος σχετικά με το Ελεύθερο Εμπόριο & τις Ζώνες Μεταποίησης, ανοίγοντας τον δρόμο για την ανάπτυξη νόμιμων διαδικτυακών καζίνο. Το Casino-on-Net μετονομάστηκε σε 888casino το 2010 για λόγους ομοιομορφίας με τα άλλα προϊόντα 888.[6] Μέχρι το 2015 η ιστοσελίδα είχε σχετική άδεια και λειτουργούσε στο Γιβραλτάρ, το Νιου Τζέρσεϊ, τη Δανία, την Ισπανία και σε ορισμένες άλλες χώρες και περιφέρειες.

To 888casino ήταν χορηγός του Παγκοσμίου Πρωταθλήματος στο Σνούκερ για το 2013.

Το περιοδικό Gaming Intelligence περιέγραψε το 888casino ως « το μόνο πραγματικά πανευρωπαϊκό καζίνο. »

To 888casino έχει βραβευθεί με την ασφαλιστική σφραγίδα Safe and Fair της eCOGRA. 

Το 888casino δημοσιεύει ένα ανεξάρτητα ελεγχόμενο μηνιαίο Ποσοστό Πληρωμής Καζίνο και περιλαμβάνει το Ποσοστό Πληρωμής κάθε παιχνιδιού, καθώς και το συνολικό μέσο όρο Ποσοστού Πληρωμής του 888casino. To Ποσοστό Πληρωμής του 888casino είναι 95.1%.

Βραβεία

Πηγές

Εξωτερικοί σύνδεσμοι 
 

Ιστότοποι
The Matrix (franchise)

{{Πληροφορίες media franchise
|τίτλος         = The Matrix
|εικόνα         =
|μέγεθος εικόνας =
|λεζάντα       =
|δημιουργός    = Αδελφές Γουατσόφσκι
|πρωτότυπο     =
|βιβλία        =
|μυθιστορήματα =
|κόμικς        =Bits and Pieces of Information
|περιοδικά     =
|strips        =
|ταινίες       =The MatrixThe Matrix ReloadedThe Matrix RevolutionsThe AnimatrixThe Matrix Resurrections
|tv            =
|atv           =
|έργα          =
|μιούζικαλ     =
|παιχνίδια     =
|rpgs          =
|vgs           =Enter the MatrixPath of NeoThe Matrix Online
|ραδιόφωνο     =
|σάουντρακ     =
|μουσική       =
|κούκλες       =}}

Το Matrix είναι αμερικανικό franchise επιστημονικής φαντασίας που δημιουργήθηκε από τις Αδελφές Γουατσόφσκι και περιγράφει τον αγώνα κάποιων ηρώων ενάντια σε δεσπόζουσες μηχανές που έχουν υποδουλώσει την ανθρωπότητα σε ένα προηγμένο σύστημα εικονικής πραγματικότητας.

Η σειρά ξεκίνησε με την ταινία The Matrix (1999), και συνέχισε με άλλα δύο sequels, τα The Matrix Reloaded και The Matrix Revolutions (και τα δύο του 2003), όλα γραμμένα και σκηνοθετημένα από τις Γουατσόφσκι και παραγωγής Τζόελ Σίλβερ. Το franchise ανήκει στην  Warner Bros., η οποία διένεμε τις ταινίες μαζί με την Village Roadshow Pictures. Η δεύτερη, μαζί με την Silver Pictures, είναι οι εταιρείες παραγωγής που εργάστηκαν σε όλες τις ταινίες.

Η πρώτη ταινία σημείωσε μεγάλη κριτική και εμπορική επιτυχία, αποσπώντας τέσσερα Βραβεία Όσκαρ, συστήνοντας τα ποπ σύμβολα του κόκκινου και του μπλε χαπιού και της ψηφιακής βροχής, και επηρρεάζοντας τη διαδικασία της δημιουργίας των ταινιών δράσης. Για αυτούς του λόγους, έχει προστεθεί στο Εθνικό Μητρώο Κινηματογράφου. Το Matrix Reloaded σημείωσε ακόμη μεγαλύτερη εμπορική επιτυχία, πράγμα που το έκανε την R-rated ταινία με τις μεγαλύτερες εισπράξεις στην ιστορία, που προσπεράστηκε μερικά χρόνια αργότερα.

Οι χαρακτήρες και οι τοποθεσίες των ταινιών εξερευνούνται βαθύτερα σε άλλα μέσα που τοποθετούνται στο ίδιο φανταστικό σύμπαν, που περιλαμβάνει ταινίες κινουμένων σχεδίων, κόμικς και βιντεοπαιχνίδια. Το κόμικ Bits and Pieces of Information και οι ιστορίες The Second Renaissance του Animatrix λειτουργούν ως prequels στις ταινίες, και εξηγούν τα γεγονότα που οδήγησαν στο να δημιουργηθεί η πραγματικότητα που παρουσιάζεται σε αυτές. Το βιντεοπαιχνίδι Enter the Matrix συνδέει την ιστορία Final Flight of the Osiris του Animatrix με τα γεγονότα του Reloaded, ενώ το βιντεοπαιχνίδι The Matrix Online είναι άμεσο sequel στο Revolutions''. 

Η σειρά έχει επηρεάσει έντονα την ποπ κουλτούρα. Μέχρι τον Φεβρουάριο του 2016, το franchise είχε σημειώσει έσοδα 3 δισεκατομμύρια δολάρια, πράγμα που το κάνει ένα από τα franchises με τις μεγαλύτερες πωλήσεις όλων των εποχών. Τον Μάρτιο του 2017, αναφέρθηκε ότι η Warner Bros. βρίσκεται στα πρώιμα στάδια της ανάπτυξης νέων ταινιών, για την επανακυκλοφορία της σειράς.

Παραπομπές

Εξωτερικοί σύνδεσμοι 
 Σειρά Matrix στο Curlie (DMOZ)

The Matrix
Εμπορικά σήματα οπτικοακουστικών μέσων